Bosfor

Bosfor (na grčkom, Βόσπορος, Bosporos; na turskom, İstanbul boğazı ili Boğaz, "Moreuz") je moreuz koji razdvaja evropski dio Turske (Rumelija) od njenog azijskog dijela (Anadolija), pozvezujući Mramorno more, na jugu, sa Crnim morem, na sjeveru. Moreuz je dug 30 km, a širok do 3.700 metara na svom sjevernom ulazu. Na najužem dijelu, između tvrđava Anadoluhisarı ("Anadolijska tvrđava") i Rumelihisarı ("Rumelijska tvrđava"), Bosfor je širok svega 750 metara. Dubina mu varira između 36 i 124 metara u srednjem dijelu.

Obale moreuza su gusto naseljene. Na obalama Bosfora se nalazi i Istanbul, metropola i najveći grad Turske.

 Nastanak 
Godine 1998., William Ryan i Walter Pitman, geolozi sa Univerziteta Columbia, objavili su dokaze da se velika poplava kroz Bosfor dogodila oko 5600. p.n.e. Glacijalna otopljena voda pretvorila je Crno i Kaspijsko more u ogromna slatkovodna jezera, dok je nivo mora ostao niži širom svijeta. Slatkovodna jezera su ispuštala svoje vode u Egejsko more. Kako su se glečeri povlačili, rijeke koje su se ulijevale u Crno more smanjile su svoj volumen i pronašle nove ispuste u Sjevernom moru, a nivoi vode su se smanjili isparavanjem. Zatim, oko 5600 godina p.n.e., kako je nivo mora rastao, sugerišu Ryan i Pitman, uzdižući Mediteran konačno se prelio preko kamenog praga na Bosforu.

 Mostovi 
mini|lijevo|Treći most preko Bosfora, Most sultana Selima I

Danas postoje tri mosta preko Bosfora. Most šehida 15. jula ili Prvi most (Boğaziçi Köprüsü ili "Bosfor I"), je dug 1074 metra a završen je 1973. Drugi je Most sultana Mehmeda Osvajača (Sultan Mehmed Fatih Köprüsü ili "Bosfor II" - vidi sliku), dug 1090 metara, završen 1988, nekih pet kilometara sjeverno od prvog mosta.
Treći most preko Bosfora je Most sultana Selima I, ukupne dužine 2.164 metara. Sa 322 metra visine, najviši je viseći most na svijetu,  a poslije Mosta Millau, općenito je drugi najviši most na svijetu.

 Reference  

Kategorija:Geografija Turske
Kategorija:Moreuzi Azije
Kategorija:Moreuzi Evrope
Kategorija:Turizam u Istanbulu